stanford-oval/wikipedia huggingface dataset:
לימור לבנת
ביוגרפיה > פעילותה כשרת התרבות והספורט

בבחירות לכנסת ה-18 הוצבה במקום ה-13 ברשימת הליכוד לכנסת. לאחר הרכבת הממשלה על ידי בנימין נתניהו קיבלה את תיק התרבות והספורט, שהופרד ממשרד החינוך והתרבות.
בבחירות לכנסת ה-19 הוצבה במקום ה-27 ברשימה המאוחדת הליכוד - ישראל ביתנו. בזמן הרכבת ממשלה השלושים ושלוש על ידי בנימין נתניהו ביקשה לבנת להמשיך בתפקידה כשרת התרבות והספורט ואכן המשיכה לכהן בתפקיד זה גם בממשלה הזו. הייתה לאישה היחידה שמונתה לוועדת פרי לבחינת נושא השוויון בנטל. הייתה חברה בוועדת השרים לענייני חקיקה והשרה הראשונה שפרסמה באופן קבוע את אופי הצבעותיה בוועדה בעמוד הציבורי שלה בפייסבוק.
נקלעה לעימות עם ארגוני שחקנים ואמנים, בעקבות יציאתה החד-משמעית נגד השחקנים שביקשו להחרים מופעים שיתקיימו בהיכל התרבות באריאל, ובמיוחד לאחר שהודיעה בתגובה כי משרדה ישלול תמיכה בכל מי שיסרב להופיע "בכל מקום בארץ", וכן יעניק מענקים מיוחדים ל"יצירות ציוניות".
בינואר 2012 נענתה לקריאתה של תנועת "אם תרצו", ותמכה בדרישה לסילוקו של השחקן מוחמד בכרי מתפקידו בהצגה "בית ברנרדה אלבה" שהועלתה על במת "צוותא" בתל אביב, עקב הסרט "ג'נין ג'נין" שביים, שנטען לגביו כי יש בו משום לשון הרע על חיילי צה"ל (טענה שהתקבלה בבית המשפט, אף שתביעת הדיבה בה עסק המשפט נדחתה מטעמים אחרים). תיאטרון "צוותא" דחה קריאות אלה.
נאבקה על מנת שיזכירו את רצח הספורטאים באולימפיאדת מינכן באולימפיאדת לונדון 2012 אך מאמציה כשלו. ב-27 ביולי 2012, בטקס הפתיחה של התחרות, בזמן נאום נשיא הוועד האולימפי הבינלאומי עמדה לבנת לדקת דומיה כשסרט שחור על ידה.
בשנת 2013 אישרה לראשונה מתן תמיכה שנתית ממשרד התרבות לפסטיבל לבי במזרח, אף השתתפה בטקס הפתיחה שלו והכריזה כי בכוונתה לפעול נגד האפליה של תרבות מזרחית בישראל.
באפריל 2014 צוין, ביוזמתה, טקס הדלקת המשואות השנתי בהר הרצל בערב יום העצמאות בסימן "זמן נשים". לראשונה בטקס מסורתי זה הדליקו את המשואות נשים בלבד. בין הנשים שהדליקו משואות בטקס זה: כרמלה מנשה, גאולה אבן, מקסין פסברג, עדינה בר-שלום וקירה רדינסקי.
יזמה חוק שחייב העברה ישירה של כספי הטוטו לאגודות ומועדוני הספורט בכל ענפי הספורט, החוק החדש החליש את כוחם של מרכזי הספורט ששימשו כגופי "צינור" להעברות הכספים לקבוצות.
במאי 2014 חולק לראשונה פרס שרת התרבות והספורט לספרות ילדים ונוער על שם דבורה עומר שייסדה. יזמה הקמת מועצה לאומית לספורט המונה 18 חברים נציגי ציבור, ספורטאים מענפי ספורט שונים וראשי עמותות לקידום הספורט - שתפקידה היגוי ותכנון יוזמות לאומית בתחום וכן ביקורת שוטפת וייעוץ למשרד.
בנובמבר 2014 נמנעה בהצבעת הממשלה על חוק יסוד: ישראל – מדינת הלאום של העם היהודי, בניגוד לעמדת הליכוד שתמכה בחוק.
בדצמבר 2014, לקראת הבחירות לכנסת ה-20, הודיעה על פרישה מהחיים הפוליטיים.
ביוגרפיה > לאחר פרישתה מהפוליטיקה

ב-2015 התמנתה בהתנדבות ליושבת ראש הקרן לרווחת נפגעי השואה בישראל, והחליפה בתפקיד זה את אבי דיכטר, שנבחר לכנסת ה-20.
בשנת 2019 נמנתה עם המעטים מבין חברי הליכוד שמתחו ביקורת על התנהלותו של בנימין נתניהו.
למרות זאת, בפברואר 2020 האשימה לימור לבנת את מפלגת כחול לבן בפברוק סרטון מזויף שלה, כאילו היא תומכת בבני גנץ, והצהירה כי היא עדיין תומכת בליכוד. בפברואר 2021 הודיעה על עזיבתה את הליכוד, בעקבות חתימת הסכם העודפים בין הליכוד לרשימת "הציונות הדתית" והביעה תמיכה במועמד גדעון סער, ראש מפלגת "תקווה חדשה".
בשנת 2022 קיבלה לימור לבנת את אות פורום דבורה למפעל חיים, על פעילותה ללא לאות לקידומן של נשים ושילובן בחברה הישראלית, למניעת אפליית נשים והדרתן מהמרחב הציבורי ולמען צדק מגדרי וצדק חברתי.
ביוני 2024 יצא לאור, בהוצאת "ידיעות ספרים", ספרה האוטוביוגרפי, "בעלך מרשה לך? - לימור לבנת ללא מורא".
לבנת גרושה ואם לשניים. משנת 2008 היא בזוגיות עם יו"ר תיאטרון אורנה פורת, מיכאל ירושלמי, והם מתגוררים בתל אביב.
ראו גם

נשים בממשלות ישראל
מגנן (ביצור מודרני)

מגנן במבצע צוק איתן בו חונים טנקי מרכבה סימן 4מ וציוד מכני הנדסי הכולל דחפורי D9 משוריינים ומחפר ממוגן.
מגנן, במשמעותו המודרנית, הוא מתחם מוקף בחומות וסוללות חול, עפר או אדמה שנועד להגן על רכב קרבי משוריין וחיילים בעת שהם חונים בתוכו. המגנן מספק מתחם המוגן יחסית מירי נשק קל, רקטות נ"ט ותותחים קלים ובמידה מסוימת גם מטילי נ"ט ורסיסי ארטילריה. את המגנן ניתן להקים באופן קל ומהיר יחסית, באמצעות דחפורים המערימים סוללות עפר שמהוות חומת מפגע המקיפה את הכוחות. בזכות כך, המגנן נפוץ כביצור מהיר וזמני בשטח אויב, המשמש כמרכז רענון, תחזוקה, לוגיסטיקה ותאג"ד בחזית.
ערך זה הוא קצרמרבנושא צבא. אתם מוזמנים לתרום לוויקיפדיה ו.
מאיאנה

| --- | --- |

 נתונים גאוגרפיים
 מיקום:  האוקיינוס השקט 
 קואורדינטות:  0°55′00″N 173°00′00″E﻿ / ﻿0.91666666666667°N 173°E﻿ / 0.91666666666667; 173
 שטח:  16.72 קילומטר רבוע
 נתונים מדיניים
 מדינה:  קיריבטי 
 אוכלוסייה:  2,405 (2020)
 אזור זמן:  UTC+12
  (למפת קיריבטי מוגדלת) דרום טאראווה קיריטימטי קנטון האוקיינוס השקטמאיאנה(למפת קיריבטי רגילה) דרום טאראווה קיריטימטי קנטון האוקיינוס השקטמאיאנה
 
מאיאנה (באנגלית: Maiana) הוא אטול אלמוגים המצוי במרכז האוקיינוס השקט, והמהווה חלק משרשרת איי גילברט. האטול הוא מחוז ממחוזות רפובליקת קיריבטי.
צידו הצפוני והמזרחי של האטול הם אי אחד, ואילו צדו המזרחי של האטול הוא שונית אלמוגים תת-מימית. במרכז האטול מצויה הלגונה. אורכו של האטול 14 ק"מ ורוחבו 9.5 ק"מ.
דמוגרפיה

במאיאנה חיים כ-2000 תושבים, הכפר הכי גדול באי נקרא Bubutei והוא מכיל כ-500 איש. מרבית התושבים (כשלושת רבע) חיים בחלק הצפוני של האי.
מספר תושבי האי הוא יציב, והוא נשאר בסביבות 2000 תושבים מאז 1985.
הערות שוליים

↑  7. Maiana, Office of Te Beretitent, ‏2012
| --- | --- |
בקרת זהויות :  GND: 4508621-7  VIAF: 234324728   WorldCat (עם VIAF): 234324728 
ערך זה הוא קצרמרבנושא גאוגרפיה של אוקיאניה. אתם מוזמנים לתרום לוויקיפדיה ו.
מושינה

מושינה (בפולנית: Muszyna) היא עיירה בדרום פולין בנפת נובי סונץ' (צאנז) עם אוכלוסייה של כ-5,000 תושבים. היא שוכנת בעמק הנהר פופרד בסמוך לגבול הסלובקי, ומהווה צומת רכבות באזור. העיירה היא מקום הולדתו של המלחין בוז'רסקי זביגנייב (1933).
מושינה הוזכרה לראשונה כעיר בשנת 1364. בשנת 1391 עבר הכפר מבעלותו של המלך לרשותו של הבישוף בקרקוב. הכפר קיבל מעמד של עיר רק ב-1934. במהלך המאה ה-18 התקיימו בעיר ירידים בהם סחרו במיוחד בצמר ובאריגים. לקראת סוף המאה ה-19 התגלו במקום בוץ ומעיינות מים מינרליים, שהתפרסמו בסגולותיהם הרפואיות.
בסמיכות למושינה עמדה חורשה שהייתה מכוסה בעצי תרזה, שהייתה לשמורת טבע יחידה מסוגה בכל רחבי פולין. עם חיבור הכפר לקו הרכבת טארנוב-קריניצה ונובי סונץ'-פרשוב (בצד הצ'כוסלובקי), גדל ערכה של מושינה כעיירת הבראה וקיט; בשנת 1932 פעלו בה כ-1,000 חדרי נופש להשכרה.
ראו גם

הקהילה היהודית במושינה
ליז'ייה JS4

| --- | --- |

ליז'ייה JS4, שנת 1980
 מאפיינים כלליים
 יצרן:  Ligier
 שנות ייצור:  1980–1983
 הרכבה:  צרפת צרפת
 מודל אחריו:  Ligier JS6
 מרכב:  Rear-engine, rear-wheel-drive layout
 אורך:  1,974 מ"מ
 רוחב:  1,280 מ"מ
 גובה:  1,422 מ"מ
 משקל:  215 ק"ג
 בסיס גלגלים:  1,350 מ"מ
 מפרט טכני
 מנוע:  1 צילינדר, 2 פעימות, 49.9 סמ"ק, המפיק 3,2 כ"ס (מנוע אחורי) 125 סמ"ק, 2 פעימות (יוצר על ידי חברת "Derbi" מספרד) (מנוע אחורי)  325 סמ"ק מנוע דיזל, יוצר על ידי "Lombardini S.r.l" האיטלקית (מנוע אחורי)
 הילוכים:  תמסורת אוטומטית מסוג "CVT"
 מהירות מרבית:  45 קמ"ש (מנוע 49.9 סמ"ק)
 מעצב:  Robert Broyer  Philippe Ligier
ליז'ייה JS4 (בצרפתית: Ligier JS4) היא מכונית מיקרו, 3 דלתות הצ'בק, 2 מושבים, אשר יוצרה על ידי יצרנית המכוניות הצרפתית "Ligier" בין השנים 1980–1983.
ליז'ייה JS4

דגם ה"ליז'ייה JS4" הוצג לראשונה ב-25 ביולי 1985.
בשנת 1981 יוצרו 6,941 יחידות.
בצרפת: כדי לנהוג בדגם "ליז'ייה JS4" אין צורך ברישיון נהיגה. על הנהג להיות מעל גיל 14.
בשנת 1982 יצא לשוק הדגם המהודר יותר "JS8".
בשנת 1984 דגם ה"ליז'ייה JS4" הוחלף בדגם "JS6".
מנועי "ליז'ייה JS4"

מנוע אחורי
49.9 סמ"ק, 2 פעימות
125 סמ"ק, 2 פעימות, יוצר על ידי חברת "Derbi" הספרדית
325 סמ"ק - מנוע דיזל יוצר על ידי "Lombardini S.r.l" האיטלקית
ראו גם

מכונית מיקרו
ליז'ייה JS2
לקריאה נוספת

מועדון המכוניות הקטנות - ליז'ייה JS4 (smallcarsclub.com/catalog/ligier/ligier-js4)
הערות שוליים

↑  דגם ליז'ייה JS4 web.archive.org/web/20170824042831/https://lautomobileancienne.com/ligier
↑  ליז'ייה JS4  lautomobileancienne
↑  "ליז'ייה JS4 The Illustrated Encyclopedia of Extraordinary Automobiles
↑  ליז'ייה JS4  Ref 7 1980 Ligier JS4 - Classic & Sports Car Auctioneers
↑  ליז'ייה JS4 - נתונים טכניים auta5p.eu/lang
מגנפאוליה

| מגנפאוליה |
| --- | --- |
  איור והשוואת מאובנים של 2 פרטים לאדם
תקופה
קרטיקון עליון, 73.6–73 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרפודה
משפחה:: הדרוזאוריים
סוג:: מגנפאוליה
מין:: Magnapaulia laticaudus
שם מדעי
 Magnapaulia

מגנפאוליה (שם מדעי: Magnapaulia) הוא סוג של דינוזאור ממשפחת ההדרוזאוריים אשר חי באמריקה הצפונית בתור הקרטיקון לפני 73 מיליון שנה. מאובניו התגלו בבאחה קליפורניה, מקסיקו. דינוזאור זה התגלה כבר ב-1981 אך נחשב במשך שנים למין למבאוזאורוס. רק ב-2012 הופרד לסוג עצמאי. משמעות שמו היא: "magnus" - "גדול" ו-"apaulia" - שמו הקודם של פרופ' פאול ג. האגה הבן (אנ'). משמעות שם המין הוא: "רחב זנב".
המגנפאוליה דמה במראהו ללמבאוזאורוס אך היה גדול ממנו. הוא הגיע לאורך של 15-16.5 מטר ולמשקל של מעל 23 טון, דבר ההופך אותו לאחד מגדולי הדינוזאורים בעלי המקור. נמצאו גם פרטים קטנים יותר באורך 12.5 מטרים. ההדרוזאור היה לוחך צמחייה בעל כרבולת גדולה דמוית-כיפה שנועדה להשמיע תרועות או לשמש כבליטה מינית. הרגליים היו קצרות יחסית אך הזנב ארוך ורחב מאוד. הגוף היה מכוסה בקשקשים רחבים בעובי 4 ס"מ ואולי צופה באוסטאודרם.
דינוזאור זה השתייך לתת-המשפחה Lambeosaurinae, בה הלמבאוזאורוס, הקוריתוזאורוס וההיפקרוזאורוס.
מגנר איסאקסן

מגנר איסאקסן (בנורווגית: Magnar Isaksen;‏ 13 באוקטובר 1910 – 8 ביוני 1979) היה כדורגלן נורווגי, ששיחק בעמדת החלוץ.
בקריירה הקבוצתית זכה בגביע הנורווגי עם Lyn בשנים 1945 ו-1946. במדים הלאומיים כבש 5 שערים ב-14 הופעות. הופעת הבכורה שלו הייתה ב-26 ביולי 1936 בניצחון 3–4 נגד שוודיה בסטוקהולם, בה גם כבש. איסאקסן היה שותף לזכייה במדליית ארד באולימפיאדת 1936. ברבע הגמר כבש צמד בניצחון 0–2 על גרמניה הנאצית, המשחק היחיד בו הרודן אדולף היטלר צפה מהיציע. בנוסף לכך שיחק במונדיאל 1938 בו נורווגיה סיימה את דרכה במשחק הראשון.
מושון יעקוסי

| --- | --- |
אין תמונה חופשית
 לידה:  16 בנובמבר 1980 (בן 43) רעננה שבישראל
 עמדה:  סנטר, פאוור פורוורד
 גובה:  2.03 מטרים
 קבוצות כשחקן
 1999–2000   2000–2002   2002–2003   2003–2005   2005   2005–2006   2006–2008   2008–2009   2009   2009–2010   2010–2011   2015–2016   2018–2022   2022-:  מכבי רעננה  הפועל לב השרון   עירוני קריית אתא  פיסטויה  פורדהאם  הפועל תל אביב  עירוני אשקלון  עירוני נהריה  בני השרון   הפועל חיפה  הפועל לב השרון   הפועל עמק חפר   מכבי חדרה  בני יהודה
 הישגים כשחקן
 גביע ווינר סל (2006)
 
מושון יעקוסי (נולד ב-16 בנובמבר 1980 ברעננה, ישראל) הוא כדורסלן ישראלי המשחק בעמדות הסנטר והפאוור פורוורד. משחק בקבוצת בני יהודה תל אביב מליגה א'.
ביוגרפיה

יעקוסי גדל במכבי רעננה בה עשה את הבכורה שלו בבוגרים. בגיל 22 החליט לעזוב את ישראל לארצות הברית כדי לשחק בליגת המכללות, ושיחק שלוש עונות במכללת פיסטויה ואוניברסיטת פורדהאם. לאחר שסיים את קריירת המכללות שיחק עונה אחת בהפועל תל אביב לאחר מכן שיחק שנתיים בעירוני אשקלון ששם הציע נישואין בשידור חי במהלך משחק לבת זוגו עדי ברקוביץ. בעונת 2008/9 עבר לשחק בעירוני נהריה. יעקוסי נפצע בגמר גביע ווינר והחמיץ את כל העונה. בעונת 2009–2010 שיחק יעקוסי בקבוצת בני השרון, ולאחר 10 מחזורים עבר להפועל חיפה. בעונת 2010–2011 הצטרף מושון לסגל השחקנים של הפועל לב השרון, בעונת 2015/16 הצטרף להפועל עמק חפר מהליגה הארצית.
מונא יחיא

| --- | --- |
אין תמונה חופשית
 לידה:  1954 (בת 70 בערך) בגדאד, ממלכת עיראק 
 מדינה:  ישראל 
 השכלה:  אוניברסיטת תל אביב 
 
מונא יחיא (בערבית: منا يحيا באנגלית: Mona Yahia, נולדה ב-1954 בבגדאד) היא אומנית וסופרת.
ביוגרפיה

מונא נולדה וגדלה בבגדאד למשפחה יהודית. יחד עם הוריה ועם אחיה היא ברחה בשנת 1970 מפני השלטון הצבאי של אחמד חסן אל-בכר לאיראן, כעבור שנה לישראל. היא שירתה בצה"ל בין השנים 1972 ל-1974. לאחר מכן למדה באוניברסיטת תל אביב פסיכולוגיה וצרפתית. בשנת 1980 היא סיימה את לימודיה כפסיכולוגית קלינית, והחלה לעבוד במקצוע בתל אביב.
בשנת 1985 היא היגרה לגרמניה ולמדה בקאסל אומנות.
ביוגרפיה > כשהחיפושיות האפורות השתלטו על בגדאד

בשנת 2000 היא פרסמה רומן בלונדון תחת הכותרת „When the Grey Beetles Took over Baghdad“, ובו היא מתארת את חיי הבורגנות היהודית בבגדאד של שנות השישים, מזווית ראייה של מתבגרת. לתוך העולם הוורוד של משחקים וריחות שוק ושחייה בנהר החידקל מתפרצת מהפכה שלא מבשרת טובות.
הרומן תורגם עד כה לגרמנית, צרפתית ויצא לאור גם באמריקה. יחיא מסבירה שכתבה את הרומן באנגלית: "אנגלית אף פעם לא פצעה אותי כמו הערבית וגם אין לה יומרה כמו העברית."
בשנת 2001 זכתה מונא יחיא בלונדון ב-"Jewish Quarterly Wingate Prize", שבו זכו בין היתר גם אתגר קרת, דויד גרוסמן ועמוס עוז. מנימוקי השופטים:
"You can feel your flesh tingle as you read it."
ב-2023 יצא הספר לאור בעברית בהוצאת כנרת זמורה-ביתן דביר.
ספרים ומאמרים

Domino Effect. In: London Magazine, vol. 33 no. 1&2, London 1993.
METRO–BOULOT–DODO. In: Heiner Schepers (Hrsg.): Eine Stunde für Harry Kramer. Buxus Verlag, Lingen 1997, ISBN 3-933038-00-6.
When the Grey Beetles Took over Baghdad. Peter Halban Publishers, London 2000, ISBN 1-870015-74-6; paperback 1-870015-85-1; American edition: George Braziller New York, 2007 ISBN 978-0807615829.
A Borrowed Tongue (Essay). In: Fikrun wa Fann/Art and Thought  Nr. 91, Goethe Institute, Munich 2009.
Der Tag, an dem Sadat nach Jerusalem flog. In: Kerstin Schimmel (Ed.): Auch dein Herz …, Mitteldeutscher Verlag Halle (Saale) 2011, ISBN 978-3898128179.
Love Traps. Kindle Edition, 2013 (ASIN: B00E8ODI1W).
The Historical Khans of Istanbul – A photographic documentary Project  (bilingual: English & German), 2015, ISBN 978-3-00-051806-5.
SNAPSHOTS – Istanbul Behind Closed Doors  (trilingual: German & Turkish & English), 2019, ISBN 978-3-943562-675.
MATCHES (short story). In: Banipal no.72, London 2021, ISBN 978-1913043285.
הערות שוליים

↑
↑
↑
| --- | --- |
בקרת זהויות :  NLI: 987007461890205171  BnF: cb15096464h (data)  GND: 121340562  ISNI: 0000 0000 7847 2500  LCCN: nb2001036921  SUDOC: 111488486  VIAF: 13161405   WorldCat (עם VIAF): 13161405 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
לורד (עיר)

| --- | --- |
סמל לורדסמל לורד
לורד-מבט כללי
לורד-מבט כללי
 מדינה:  צרפת צרפת
 חבל:  אוקסיטניה (חבל מנהלי) אוקסיטניה
 מחוז:  Hautes-Pyrénées
 נפה:  Argelès-Gazost
 שטח:  36.94 קמ"ר
 גובה:  420 מטרים
 אוכלוסייה:  ‏
  ‑ בעיר:  13,509 (1 בינואר 2021)
  ‑ צפיפות:  396 נפש לקמ"ר (2013)
 קואורדינטות:  43°05′39″N 0°02′49″W﻿ / ﻿43.094166666667°N 0.046944444444444°W﻿ / 43.094166666667; -0.046944444444444 
 אזור זמן:  UTC+1
 https://www.lourdes.fr/
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי לורד(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי לורד(למפת אוקסיטניה (חבל מנהלי) רגילה) מונפלייה נים קרקסון פרפיניאן מנד בזייה טולוז אלבי טארב קאור אוש רודז פואה אוברן-רון-אלפ פ.א. קד.  אקיטן החדשה הים התיכון א. ספרדלורד(למפת אוקסיטניה (חבל מנהלי) מוגדלת) מונפלייה נים קרקסון פרפיניאן מנד בזייה טולוז אלבי טארב קאור אוש רודז פואה אוברן-רון-אלפ פרובאנס-אלפ קוט ד'אזור  אקיטן החדשה הים התיכון א. ספרדלורד  he tabBackground:;tabBorder:#aaa;defaultTab:0;
לורד (בצרפתית: Lourdes) היא עיר שוק הממוקמת למרגלותיו הצפוניים של רכס הרי הפירנאים בדרום-מערב צרפת. את פרסומה העיקרי קיבלה העיר החל משנת 1858 כאשר על פי האמונה הנוצרית-קתולית התגלתה בה, במערה, מריה אם ישו, לילדה ענייה, בת איכרים פשוטה ושמה ברנדט (Bernadette Soubirous). זמן קצר לאחר ההתגלות הפכה העיר למוקד משיכה עולמי חשוב לצליינות, ובעיקר לכזו הקשורה בריפוי ממחלות ונכויות קשות. היקף הצליינות בלורד עומד כיום על כ-6 מיליון מבקרים בשנה, ומבחינה זו היא שנייה בצרפת לעיר פריז בלבד, כמו גם במספר בתי המלון המוצעים בתחומה לעולי הרגל. העיר נחשבת גם למרכז הצליינות השלישי בחשיבותו בעולם הנוצרי-קתולי לאחר רומא ואתרי ארץ הקודש.
היסטוריה

אזור לורד היה מאוכלס כבר מן התקופה הפרהיסטורית. במאה הראשונה תחת השלטון הרומי הוקמה בה גבעת מבצר (במקום שבו ניצבת כיום הטירה) ונמצאו שרידי מבנים מצבות ופסלים. למרגלות הגבעה הוקם מקדש פגני המוקדש לאל המים. במאה החמישית הוקמה על יסודות המקדש כנסייה נוצרית שנהרסה מאוחר יותר בשריפה. על חורבותיה הוקמה נקרופוליס שלגודלה והיקפה לא נמצא מידע. חשיבותה הכלכלית של העיר הושגה כפועל יצא ממיקומה על הדרך העיקרית שקישרה דרך רכס הפירנאים בין אזורי מסחר בצרפת וספרד של ימינו .
מידע מועט קיים אודות העיר מתקופת הכיבוש הברברי ועד לתקופה הקרולינגית. עד לשנת 778 ובמשך 46 שנים נשלטה לורד על ידי המוסלמים האנדלוסים. בתקופה זו שימשו העיר והמבצר זירת התנגשויות בינם לבין קרל הגדול מלך הפרנקים. לאחר תבוסת המורים עברה העיר לשליטת הדוכסים הביגורים (Bigorre). בתקופה זו נבנה המבצר בראש הגבעה אשר שימש את דוכס ביגור ולאחר מכן עבר לשליטת דוכסות שמפיין. במאה ה-14 נכבשה העיר לראשונה על ידי פיליפ הרביעי, מלך צרפת. בשנים 1360–1407 במהלך מלחמת מאה השנים נשלטה העיר על ידי האנגלים באמצעות אצילים מקומיים נאמנים במסגרת הסכם השלום של בריטני (Brétigny Treaty). האנגלים ניצלו את המיקום האסטרטגי של העיר והשגשוג הכלכלי שזכתה לו כעיר שוק אזורית בין אזורי המסחר של טולוז וספרד.
בסוף המאה ה-16 וכחלק ממלחמת הדת בצרפת בין הקתולים להוגנוטים עברה השליטה בעיר בין דוכסויות שונות ובשנת 1607 עברה סופית לשליטת ממלכת צרפת. בתקופת לואי ה-15 שימשה הטירה שבעיר כבית כלא. אך בשנת 1789 הורתה האספה הלאומית על שחרור אסירים. לאחר עלייתו של נפוליאון בשנת 1803 שוב חזרה הטירה לייעודה הקודם כבית כלא. בשנת 1814 נכבשה העיר על ידי כוחות בריטיים ובעלי בריתם בפיקוד הדוכס מוולינגטון. מאז ועד לשנת 1858 לא התרחשו בעיר הקטנה בת 4,000 התושבים כל אירועים חריגים. בטירה הוצב משמר, והעיר שימשה בעיקר כנקודת מעבר על ציר המסחר האזורי ומעבר לפירנאים בספרד.
מעשה ההתגלות

ב-11 בפברואר 1858 יצאה ילדה מקומית בשם ברנדט סובירו ביחד עם אחותה ומלווה נוסף, לקושש עצים. לטענתה, אישה יפה התגלתה בפניה במערה מרוחקת. האישה לא הזדהתה, אך בהתגלות נוספת התוודתה כי היא העיבור ללא חטא, ניסוח המרמז להיותה מרים הבתולה, והורתה לילדה לשתות ממי המעיין הנובע במערה כסגולה לריפוי. ברנדט, חסרת הידע התאולוגי המתאים לפירוש המושג המורכב והחדשני לתקופה, הביאה אותו כלשונו בפני הכומר המקומי, שגילה ספקנות באשר לנכונות האירוע, אך שוכנע כי הילדה אינה מסוגלת להמציא מושג כזה בעצמה.
הסיפור התפשט במהירות, והאמונה כי המדובר במריה הבתולה אם ישו בכבודה ובעצמה החלה לרווח. על פי הסיפור, הופיעה האישה בפני הילדה 18 פעמים נוספות, והחל משנת 1859 החלו אלפי עולי רגל להגיע לעיר. פסל הבתולה הוצב במערת ההתגלות בשנת 1864.
מתקופה זו החלה העיר להפוך למוקד צליינות נוצרי ענק, בעיקר למטרות ריפוי בהשפעת מי המעיין הנובע בתוך מערת ההתגלות. האפיפיור יוחנן פאולוס השני ביקר בעיר פעמיים.
ההערכה היא כי מאז 1860 ביקרו בעיר למעלה מ-200 מיליון בני אדם. במהלך השנים התקבלו אינספור דיווחים על ריפוי ממחלות שונות, כולל שיתוק, עיוורון ואף מחלות נפש, כתוצאה מרחצה או שתייה במי המעיין הנובע במערה, למרות שלא נמצאו כל עקבות לחומרים ייחודיים בהם. הכנסייה הקתולית עצמה הכירה באופן רשמי ב-69 מקרי ריפוי בדרך הנס שהתרחשו בעקבות ביקורים במקום ללא כל סיוע רפואי, פיזי, או פסיכולוגי נוסף.
תחבורה

רבים מן התיירים מגיעים ללורד דרך שדה התעופה טארב – לורד – פירנה, הנמצא כ-10 קילומטרים מדרום לה. בעיר קיימת גם תחנת רכבת בקו הרכבת טולוז – באיון.
חינוך

בלורד שני בתי ספר, פרטי וציבורי. בית הספר הציבורי נקרא על שם כומר מקומי בשם דומיניק פראמאל ובית הספר הפרטי על שם Lycée Peyramale St Joseph.
ערים תאומות

ארצות הברית שאיין, ארצות הברית
פורטוגל פאטימה, פורטוגל
איטליה לורטו, איטליה
פולין צ'נסטוחובה, פולין
טירת לורד
אנשים אוספים מהמים
הכנסייה
פסל הבתולה במערה
מגנסיה

ערך זה עוסק ביחידה אזורית של יוון. אם התכוונתם למשמעות אחרת, ראו .
| --- | --- |
מפרץ פאגאסאי, מפרץ של הים האגאי, שרוב אוכלוסיית מגנסיה שוכנת לחופיו.
מפרץ פאגאסאי, מפרץ של הים האגאי, שרוב אוכלוסיית מגנסיה שוכנת לחופיו.
 מדינה:  יוון יוון
 מחוז:  תסאליה
 חבל ארץ:  יוון התיכונה
 רשויות מוניציפליות ביחידה האזורית:  1. וולוס 2. אלימירוס 3. זגוריה-מורסי 4. דרום פיליון  5. ריגאס פראיוס
 בירת היחידה האזורית:  וולוס
 תאריך ייסוד:  2011 
 שטח:  2,367 קמ"ר
 אוכלוסייה:  ‏
  ‑ ביחידה האזורית:  169,831 (2021)
  ‑ צפיפות:  80 נפש לקמ"ר (2011)
 קואורדינטות:  39°25′00″N 22°50′00″E﻿ / ﻿39.4167°N 22.8333°E﻿ / 39.4167; 22.8333 
 אזור זמן:  UTC+2
 http://www.magnesia.gr
  מפת מיקום  מפה מפורטת   מיקומה של מגנסיה (מסומנת באדום) ביוון    החלוקה המינהלית של מגנסיה לרשויות מוניציפליות tabBackground:;tabBorder:#aaa;defaultTab:0;
 
מגנֵסיה (ביוונית: Μαγνησία) היא יחידה אזורית של יוון, השייכת למחוז תסאליה, שבמרכז יוון. מגנסיה ממוקמת בדרום מזרח תסליה, על חצי אי שמקיף את מפרץ פאגסאי. שמה של מגנסיה נגזר משמם של שבט המגנטים (Magnetes), בני שבט יווני קדמון שהשתתף במלחמת טרויה, ולפי הומרוס, שכנו בחצי האי.
מגנסיה גובלת בים האגאי בצפון, ביחידה האזורית של האיים הספורדיים במערב, במחוז מרכז יוון בדרום, ובלאריסה במזרח ובצפון מזרח. משנת 1948 ועד 2011 מגנסיה היוותה נומוס, וכללה בשטח השיפוט שלה את האיים הספורדיים. שטחה השיפוטי של מגנסיה עומד על 2,367 קמ"ר, ואוכלוסייתה, נכון ל-2011, עומדת על 190,010 נפשות.
מגנסיה מחולקת לחמש רשויות מוניצפיאליות: וולוס, המשמשת כבירת מגנסיה, במרכז, אלימירוס בדרום, זגוריה-מורסי ודרום פיליון במזרח, וריגאס פראיוס בצפון. רוב תושבי היחידה האזורית חיים בחלקה המזרחי ומסביב למפרץ פאגאסאי, כאשר כ-70% מאוכלוסי המחוז מתגוררים בתחומי וולוס רבתי, שהיא העיר השנייה בגודלה בתסאליה והנמל המסחרי השלישי בהיקף פעילותו ביוון כולה.
הערות שוליים

↑  "פרותואוס בנו-של-טנתרדון מצביא את-חיל המגנטים, אלה החונים ביערות הרועשים סמוכים לפליון, אצל אפיקי פניוס...". הומרוס, איליאדה, 2.756-757 (בתרגום שאול טשרניחובסקי).
| --- | --- |
בקרת זהויות :  NLI: 987007559834105171  LCCN: n83164804  MusicBrainz: db7b5302-a2ec-4352-b22c-3fe2c77d017d  VIAF: 159485832   WorldCat (עם VIAF): 159485832 
ערך זה הוא קצרמרבנושא גאוגרפיה של יוון. אתם מוזמנים לתרום לוויקיפדיה ו.
מיאקוג'ימה

מִיָאקוֹגִ'ימָה (ביפנית: 宮古島市) היא עיר במחוז אוקינאווה שביפן. העיר, שבתחומה המנהלי מספר איים, נוסדה ב-1 באוקטובר 2005 על ידי איחוד של העיירות היררה, גוסוקוב, אירבו, שימוג'י והכפר אואנו, כולם מנפת מיאקו. שטחה של מיאקוג'ימה הוא 204.54 קילומטרים רבועים, ונכון לדצמבר 2012, אוכלוסיית העיר מונה כ-54,908 נפש, עם צפיפות אוכלוסייה של 268.45 איש לקילומטר רבוע.
מהעיר יוצאות ונכנסות טיסות פנימיות בלבד לשני שדות תעופה: "מיאקו" ו"שימוג'ישימה". ג'פאן איירליינס מחזיקה בעיר משרד לרכישת כרטיסים.
מיה מרטיני

| --- | --- |

 לידה:  20 בספטמבר 1947 Bagnara Calabra, איטליה 
 פטירה:  12 במאי 1995 (בגיל 47) Cardano al Campo, איטליה 
 שם לידה:  Domenica Rita Adriana Bertè 
 שם במה:  Mia Martini 
 מקום קבורה:  cemetery of Cavaria con Premezzo 
 מוקד פעילות:  איטליה 
 תקופת הפעילות:  1963–1995 (כ־32 שנים) 
 סוגה:  מוזיקת פופ 
 סוג קול:  מצו-סופרן 
 שפה מועדפת:  איטלקית 
 חברת תקליטים:  יונייטד ארטיסטס רקורדס 
 בן או בת זוג:  Ivano Fossati (1977–1979) 
 אתר רשמי
 פרופיל ב-IMDb
 
מיה מרטיני (באיטלקית: Mia Martini‏,  20 בספטמבר 1947 - 12 במאי 1995) היה שם הבמה של דומניקה ברטה (איטלקית: Domenica Berté), זמרת איטלקייה.
קריירה

מרטיני ייצגה את איטליה פעמיים בתחרות האירוויזיון:
באירוויזיון 1977 שנערך בלונדון, בריטניה, הופיעה מרטיני עם השיר "Libera" (בעברית: "חופשייה") שהגיע למקום ה-13 מתוך 18. באירוויזיון 1992 שנערך במאלמה, שוודיה, שרה את השיר "Rapsodia" (בעברית: "רפסודיה") שהגיע למקום הרביעי מתוך 23.
היא השתתפה גם בפסטיבל סן רמו, תחרות הזמר הנחשבת באיטליה, ומשנת 1982 נוסף בפסטיבל "פרס המבקרים מיה מרטיני", כאשר זכתה בפרס זה בשנת 1982 עם השיר "E non finisce mica il cielo".
אחותה, לורדאנה ברטה, היא גם זמרת מפורסמת באיטליה אשר גם השתתפה בפסטיבל סן רמו.
ב-1995 נמצאה מתה בדירתה שליד מילאנו, בשל מנת יתר.
מושונסנטמיקלוש

| --- | --- |
סמל מושונסנטמיקלושסמל מושונסנטמיקלוש

 מדינה:  הונגריה הונגריה
 חבל:  מערב טרנסדנוביה
 מחוז:  גיור-מושון-שופרון גיור-מושון-שופרון
 נפה:  נפת גיור
 שטח:  30.71 קמ"ר
 אוכלוסייה:  ‏
  ‑ בכפר:  2,637 (1 בינואר 2024)
 קואורדינטות:  47°43′47″N 17°25′35″E﻿ / ﻿47.729630555556°N 17.426419444444°E﻿ / 47.729630555556; 17.426419444444 
 אזור זמן:  UTC +1
 http://www.mosonszentmiklos.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.מושונסנטמיקלוש(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.מושונסנטמיקלוש  he tabBackground:;tabBorder:#aaa;defaultTab:0;
 
מושונסנטמיקלוש (בהונגרית: Mosonszentmiklós) הוא כפר במחוז גיור-מושון-שופרון, שבצפון-מערב הונגריה.
יהדות מושונסנטמיקלוש

במושונסנטמיקלוש חיו יהודים בתקופות זמן שונות. במלחמת העולם השנייה ובשואת יהודי הונגריה נלקחו יהודי הכפר לעבודות כפייה, ונרצחו שם באכזריות.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 31 | 1,842 |
| 1910 | 18 |  |
| 1920 | 19 |  |
| 1930 | 16 |  |
| 1941 | 12 | 2,460 |